ai4bharat/Pralekha huggingface dataset:
நிதி அமைச்சகம்
வருமான வரித்துறையின் புதிய இ-பைலிங் தளத்தில் 3 கோடிக்கும் அதிகமான வருமான வரி ரிட்டர்ன்கள் தாக்கல் செய்யப்பட்டுள்ளன; இதுவரை தாக்கல் செய்யாதவர்கள் விரைந்து தாக்கல் செய்யுமாறு அறிவுறுத்தப்படுகின்றனர்
2021 டிசம்பர் 3-ம் தேதி நிலவரப்படி, 3 கோடிக்கும் அதிகமான வருமான வரி கணக்குகள் புதிய இ-பைலிங் தளத்தில் தாக்கல் செய்யப்பட்டுள்ளன. ஒரு நாளைக்கு தாக்கலாகும் ஐடிஆர் கணக்குகளின் எண்ணிக்கை 4 லட்சம் ஆகும். டிசம்பர் 31 நெருங்கி வரும் நிலையில், நாளுக்கு நாள் எண்ணிக்கை அதிகமாகி வருகிறது.
2021-22 மதிப்பீட்டு வருடத்திற்கு ஐடிஆர் தாக்கல் 3.03 கோடியாக அதிகரித்துள்ளது. இதில், ஐடிஆர்1 -58.98% , ஐடிஆர்2-8%, ஐடிஆர்3-8.7%, ஐடிஆர்4-23.12%.
நவம்பரில், 48% ஐடிஆர்கள் சரிபார்க்கப்பட்டு, 82.80 லட்சம் கணக்குகளுக்கு ரிபண்ட் தொகை அனுப்பப்பட்டுள்ளது. வரி செலுத்துவோர், தாமதமின்றி ரீபண்ட் பெற, தங்கள் வங்கி கணக்குடன் நிரந்தர கணக்கு எண்ணை இணைக்குமாறு கேட்டுக் கொள்ளப்படுகின்றனர்.
மேலும் தாமதமின்றி கணக்குகளை தாக்கல் செய்யுமாறு கேட்டுக்கொண்டு, வரி செலுத்துவோரின் மின்னஞ்சல்கள், குறுந்தகவல்கள் மூலமாக வருமான வரித்துறை தகவல்களை பகிர்ந்து வருகிறது.
இதுவரை தங்கள் வருமான வரி கணக்குகளை தாக்கல் செய்யாதவர்கள், கடைசி நேர நெரிசலைத் தவிர்க்கும் வகையில், உடனடியாக அவற்றைத்தாக்கல் செய்யுமாறு கேட்டுக் கொள்ளப்படுகின்றனர்.
மேலும் கூடுதல் விவரங்களுக்கு ஆங்கில செய்தி குறிப்பை காணவும்
https://pib.gov.in/PressReleasePage.aspx?PRID=1778222
PIB Headquarters
சென்னை விமான நிலையத்தில் ரூ.2.28 கோடி மதிப்புள்ள 5.30 கிலோ கிராம் தங்கம் மற்றும் ரூ.19.91 லட்சம் மதிப்புள்ள சிகரெட்டுகள், ஐபோன்கள், லேப்டாப்கள் உட்பட மொத்தம் ரூ.2.46 கோடி மதிப்புள்ள பொருட்கள் சுங்கத்துறையினரால் பறிமுதல். 7 பேர் கைது
சென்னை அண்ணா சர்வதேச விமான நிலையத்தில், சுங்கத்துறையினர் மேற்கொண்ட தொடர் கண்காணிப்பு காரணமாக, புதன்கிழமையன்று 8 கடத்தல் சம்பவங்களை கண்டுபிடித்தனர்.
புதன்கிழமையன்று துபாயிலிருந்து வந்த திருச்சியைச் சேர்ந்த முகமது அசாருதீன் , ஜான் முகமது , ஜெய்லாவுதீன்  மற்றும் சென்னையைச் சேர்ந்த மொகமது  மற்றும் கோலாலம்பூரிலிருந்து மலேசியன் ஏர்லைன்ஸ் விமானம் மூலம் வந்த சிவகங்கையைச் சேர்ந்த அஸ்லம் பிஹாஸ்  ஆகியோரை சந்தேகத்தின்பேரில், விமான நிலைய வெளியேறும் பகுதியில் சுங்கத்துறையினர் வழிமறித்து சோதனையிட்டனர். இதில் அவர்களிடமிருந்து, மலக்குடலில் மறைத்து கடத்தி வரப்பட்ட பசை வடிவிலான தங்கம் அடங்கிய 10 பொட்டலங்கள் இருப்பது கண்டறியப்பட்டது. இதையடுத்து, 3 கிலோ எடையுள்ள ரூ.1.20 கோடி மதிப்புள்ள தங்கம் பறிமுதல் செய்யப்பட்டது. மேலும் ஜெய்லாவுதீனின் பாக்கெட்டிலிருந்து ரூ.2 லட்சம் மதிப்புள்ள தங்கத்துண்டு ஒன்றும் கைப்பற்றப்பட்டது. நான்கு பேர் கைது செய்யப்பட்டனர்.
அதே தினத்தில் கிடைத்த ரகசியத் தகவலின்பேரில், துபாயிலிருந்து வந்த சென்னையைச் சேர்ந்த சிக்கந்தர் , ராமநாதபுரத்தைச் சேர்ந்த முகமது அஸ்மத்துல்லான் கான்  மற்றும் ஒபேயெஸ் முகமது  ஆகியோரை விமான நிலைய வெளியேறும் பகுதியில் வழிமறித்து சோதனை செய்ததில், அவர்கள் மலக்குடலில் மறைத்து கடத்தி வந்த பசை வடிவிலான தங்கம் அடங்கிய 6 பொட்டலங்கள் கண்டறியப்பட்டு ரூ.76.37 லட்சம் மதிப்புள்ள 1.8 கிலோ கிராம் எடையுள்ள தங்கம் கைப்பற்றப்பட்டது. இதுதவிர, ரூ.6.86 லட்சம் மதிப்புள்ள 160 கிராம் எடையுள்ள 2 தங்க மோதிரங்கள் மற்றும் 1 தங்க சங்கிலியும் கைப்பற்றப்பட்டதுடன், 3 பேரும் கைது செய்யப்பட்டனர்.
மேற்கண்ட நபர்கள் கொண்டு வந்த பைகளில் இருந்து, சிகரெட்டுகள், ஐபோன்கள் மற்றும் லேப்டாப்கள் உள்ளிட்டவை வியாபார நோக்குடன் கொண்டு வந்தது கண்டறியப்பட்டு ரூ.17.91 லட்சம் மதிப்புள்ள இந்தப் பொருட்களும் பறிமுதல் செய்யப்பட்டது.
மேலும் அதே தினத்தில், விமான நிலைய வருகைப்பகுதியில் உள்ள முக்கியப் பிரமுகர்கள் தங்கும் அறைக்கு அருகே உள்ள மாற்றுத்திறனாளிகளுக்கான கழிப்பறையின் குப்பைத்தொட்டியில் பசை வடிவிலான தங்கப் பொட்டலம் கிடப்பது கண்டறியப்பட்டு, கேட்பாரற்று கிடந்த அந்த ரூ.15.36 லட்சம் மதிப்புள்ள 358 கிராம் தங்கமும் கைப்பற்றப்பட்டது.
மொத்தத்தில் ரூ.2.28 கோடி மதிப்புள்ள 5.3 கிலோ கிராம் எடையுள்ள தங்கம் மற்றும் ரூ.17.91 லட்சம் மதிப்புள்ள ஐபோன்கள், லேப்டாப்கள் மற்றும் சிகரெட்டுகள் உட்பட மொத்தம் ரூ.2.46 கோடி மதிப்புள்ள பொருட்கள் கைப்பற்றப்பட்டதுடன் 7 பேர் கைது செய்யப்பட்டு மேல் விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்ட செய்திக்குறிப்பில் தெரிவிக்கப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அடுத்த 25 ஆண்டுகளுக்கான செயல்திட்டத்தை திறம்பட தீர்மானிக்கும் வகையில் குடிமை பணிகளுக்கு தொலைநோக்கு பார்வையை வழங்குதே கர்மயோகி இயக்கத்தின் லட்சியமாகும்: மத்திய அமைச்சர் டாக்டர். ஜிதேந்திர சிங்
அடுத்த 25 ஆண்டுகளுக்கான செயல்திட்டத்தை திறம்பட தீர்மானித்து 2047-ம் ஆண்டில் விடுதலையின் நூற்றாண்டை கொண்டாடும் இந்தியாவை வடிவமைக்கும் வகையில் குடிமை பணிகளுக்கு தொலைநோக்கு பார்வையை வழங்குதே கர்மயோகி இயக்கத்தின் லட்சியம் என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர். ஜிதேந்திர சிங் இன்று கூறினார்.
நல்லாட்சி வாரத்தை கொண்டாடுவதன் ஒரு பகுதியாக, மிஷன் கர்மயோகி - முன்னோக்கி செல்லும் பாதை குறித்த பயிலரங்கில் உரையாற்றிய டாக்டர். ஜிதேந்திர சிங், பிரதமர் திரு. நரேந்திர மோடியின் புதிய இந்தியாவுக்கான இலக்கை அடைய, ஆளுகை முறையில் "ஆட்சி" என்பதிலிருந்து "பங்களிப்பு" என்பதற்கு மாறுவது இன்றியமையாத தேவை என்று கூறினார்.
உயர்சிறப்பு எனும் சூப்பர் ஸ்பெஷலைசேஷன் யுகத்தில் நாம் நுழைவதால் நிர்வாகத்திற்கு இது மிகவும் பொருத்தமானது என்றும் அவர் கூறினார். குடிமைப் பணியில் இருப்போருக்கு கடமைகளை செவ்வனே ஆற்றும் திறன், மேம்பாட்டு அணுகுமுறை தேவை என்றும், அதுவே கர்மயோகி இயக்கத்தின் முக்கிய குறிக்கோள் என்றும் அவர் கூறினார்.
ஒருங்கிணைப்பு என்ற கருப்பொருளில் பேசிய டாக்டர். ஜிதேந்திர சிங் , மிஷன்-கர்மயோகி ரிசோர்ஸ் செல் ஒன்றை இந்திய பொது நிர்வாக நிறுவனம் நிறுவியுள்ளது என்றும் தேசிய திறன் மேம்பாட்டு ஆணையம், எல்பிஎஸ்என்ஏஏ மற்றும் பிற மத்திய பயிற்சி நிறுவனங்களுடன் நெருக்கமான ஒருங்கிணைப்பில் செயல்படுகிறது என்றும் கூறினார்.
அரசுப் பணியாளர்கள் படைப்புத்திறன் மிக்கவர்களாகவும் ஆக்கப்பூர்வமாகவும் இருக்க வேண்டுமென்ற பிரதமரின் அறிவுரையைக் குறிப்பிட்ட டாக்டர். ஜிதேந்திர சிங், அவர்கள் கற்பனைத்திறனோடும், புதுமை உணர்வோடும், செயல்திறனோடும், கண்ணியமாகவும் இருக்க வேண்டும் என்றும், தொழில்திறன் மிக்கவர்களாகவும், ,முற்போக்கானவர்களாகவும், , சுறுசுறுப்பாகவும் திறமையாகவும் பயனுள்ள வகையிலும் இருக்க வேண்டும் என்றும், வெளிப்படைத்தன்மை மற்றும் தொழில்நுட்பம் சார்ந்து இருக்க வேண்டும் என்றும் கேட்டுக்கொண்டார்.
தொலைநோக்கு லட்சியத்தை அடைய, நாடு முழுவதும் உள்ள அரசு ஊழியர்கள் சரியான அணுகுமுறைகள், திறன்கள் மற்றும் அறிவு ஆகியவற்றைக் கொண்டிருக்க வேண்டியது அவசியம் என்று அவர் குறிப்பிட்டார். இதைக் கருத்தில் கொண்டு, குடிமை பணிகள் திறன் மேம்பாட்டுக்கான தேசியத் திட்டத்தை தொடங்குவது உட்பட பல முயற்சிகளை அரசு மேற்கொண்டுள்ளது என்றார் அவர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784572
ஜவுளித்துறை அமைச்சகம்
நிலுவையில் உள்ள விவகாரங்களை தீர்ப்பதற்கான சிறப்பு இயக்கம் 2.0 மற்றும் தூய்மை இயக்கம் ஜவுளி அமைச்சகத்தில் நடத்தப்பட்டது
நிலுவையில் உள்ள விவகாரங்களை தீர்ப்பதற்கான சிறப்பு இயக்கம் 2.0 மற்றும் தூய்மை இயக்கம் ஆகியவை ஜவுளி அமைச்சகத்தில் முழு உற்சாகத்துடன் செயல்படுத்தப்பட்டன. நிலுவையைக் குறைத்தல், தூய்மையைப் பராமரித்தல், பதிவேடு மேலாண்மையை வலுப்படுத்துதல் மற்றும் பதிவேடுகளில் உள்ளவற்றை டிஜிட்டல் மயமாக்குதல் ஆகியவை இந்த இயக்கத்தின் நோக்கங்களாகும்.
ஜவுளி அமைச்சகம் மற்றும் அதன் அனைத்து துணை மற்றும் இணைக்கப்பட்ட அலுவலகங்கள், தன்னாட்சி அமைப்புகள், சட்டப்பூர்வ அமைப்புகள் மற்றும் பொதுத்துறை நிறுவனங்கள் ஆகியவை டிசம்பர், 2022 முதல் ஆகஸ்ட், 2023 வரை இந்த இயக்கத்தில் தீவிரமாக பங்கேற்றன. சம்பந்தப்பட்ட அதிகாரிகளுக்கு விழிப்புணர்வை ஏற்படுத்துதல், தேர்ந்தெடுக்கப்பட்ட பிரிவுகளில் நிலுவையில் உள்ளவற்றை அடையாளம் காணுதல், கழிவுகளை அப்புறப்படுத்துதல் மற்றும் பதிவுகளை நிர்வகித்தல் ஆகியவற்றில் அமைச்சகம் கவனம் செலுத்தியது. உற்சாகமான பங்கேற்பு, வழக்கமான கண்காணிப்பு மற்றும் கள அலுவலகங்களின் செயலூக்கமான ஈடுபாடு ஆகியவற்றின் மூலம் அமைச்சகம் இந்த இயக்கத்தை வெற்றிகரமாக செயல்படுத்தியது.
இக்காலகட்டத்தில் 3441 கோப்புகளுக்கு தீர்வுகாணப்பட்டு, 896 பொதுமக்கள் குறைகள் மற்றும் மேல்முறையீட்டு மனுக்களுக்கு நிவர்த்தி செய்யப்பட்டது, 333 தூய்மைப் பணிகள் மேற்கொள்ளப்பட்டு, 1194 சதுர அடி இடம் தூய்மையாக்கப்பட்டது. பழைய பொருட்களை அகற்றியதன் மூலம் ரூ.66,308 வருவாய் ஈட்டப்பட்டுள்ளது. இந்த இயக்கத்தின் நடவடிக்கைகள்: www.pgportal.gov.in/scdpm. என்ற இணையதளத்தில் வழக்கமாக பதிவிடப்பட்டது.
சிறுபான்மையினர் நலன் அமைச்சகம்
சிறுபான்மை சமுதாயத்தின் பல்வேறு பிரிவினருக்கான நிதி ஒதுக்கீடு
தேசிய சிறுபான்மை ஆணைய சட்டத்தின்கீழ் புத்தமதம், கிருஸ்துவம், சமணம், பார்சி, சீக்கியமதம் ஆகியவற்றை சேர்ந்தவர்கள் சிறுபான்மை சமுதாயத்தைச் சேர்ந்தவர்கள் என்று மத்திய அரசு அறிவிக்கை வெளியிட்டுள்ளது. அதற்கான அமைச்சகத்தால், அமல்படுத்தப்படும் திட்டங்கள் குறித்த விவரங்கள்:-
கல்வி அதிகாரம் அளித்தல் திட்டம்
குடும்ப வருமானம் ஆண்டிற்கு ரூ.1 லட்சத்திற்கும் குறைவாக உள்ள சிறுபான்மை சமுதாய குடும்பத்தைச் சேர்ந்த ஒன்றாம் வகுப்பு முதல் 10ம் வகுப்பு வரை பயிலக்கூடிய மாணாக்கர்களுக்கு கடந்த 2008-09 ஆண்டிலிருந்து கல்வி உதவித்தொகை வழங்கப்படுகிறது. இதில் 30 சதவீத நிதியுதவி மாணவிகளுக்கு அளிக்கப்படுகிறது.
குடும்ப வருமானம் ஆண்டிற்கு ரூ. 2 லட்சத்திற்கும் குறைவாக உள்ள சிறுபான்மை சமுதாய குடும்பத்தைச் சேர்ந்த 11ம் வகுப்பு முதல் பிஎச்டி வரை பயிலக்கூடிய மாணாக்கர்களுக்கு கடந்த 2007-08 ம் ஆண்டிலிருந்து கல்வி உதவித் தொகை அளிக்கப்படுகிறது. இதில் 30 சதவீத நிதியுதவி மாணவிகளுக்கு வழங்கப்படுகிறது.
குடும்ப வருமானம் ஆண்டிற்கு ரூ. 2.50 லட்சத்திற்கு கீழே உள்ள சிறுபான்மை சமுதாய குடும்பத்தைச் சேர்ந்த இளநிலை மற்றும் முதுநிலை பட்டப்படிப்பு நிலையிலான தொழில் மற்றும் தொழில்நுட்ப கல்வி பயிலும் சிறுபான்மை சமுதாய குடும்பத்தைச் சேர்ந்த மாணாக்கர்களுக்கு கல்வி உதவித் தொகை வழங்கப்படுகிறது. இதில் 30 சதவீத நிதியுதவி மாணவிகளுக்கு அளிக்கப்படுகிறது.
இத்தகவலை மக்களவையில் மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி இரானி எழுத்துப்பூர்வமாக தெரிவித்தார்.
--------------
(Visitor Counter : 62
சுகாதாரம் மற்றும் குடும்ப நலத்துறை அமைச்சகம்
80 லட்சம் பயனாளிகளுக்கு கொவிட்-19 தடுப்பூசிகள்; 8 மாநிலங்களில் 4 லட்சத்திற்கும் அதிகமான பயனாளிகளுக்கு தடுப்பூசி வழங்கப்பட்டுள்ளது
கொவிட்-19-க்கு எதிரான போராட்டத்தில் 80 லட்சம் தடுப்பூசிகளை இந்தியா செலுத்தியுள்ளது.
பிப்ரவரி 13, 2021 காலை 8 மணி வரை, தமிழகத்தில் 2,27,542 பேர், புதுச்சேரியில் 5,510 பேர் உட்பட, நாடு முழுவதும் சுமார் 80 லட்சம் பேருக்கு  கொவிட் தடுப்பூசி போடப்பட்டுள்ளது.
தடுப்பூசி வழங்கும் திட்டத்தின் 28-வது நாளில்  94,160 சுகாதாரப் பணியாளர்களுக்கும், 10,411 முன்கள ஊழியர்களுக்குமாக மொத்தம் 4,62,637 பயனாளிகளுக்கு, 10,411 முகாம்களில் தடுப்பூசிகள் போடப்பட்டுள்ளன.
8 மாநிலங்களில பதிவு செய்த சுமார் 60 சதவீத  சுகாதாரப் பணியாளர்களுக்கு தடுப்பூசி போடப்பட்டுள்ளது. இந்த 8 மாநிலங்களில் மட்டும் 4 லட்சத்திற்கும் அதிகமான பயனாளிகளுக்கு தடுப்பூசி போடப்பட்டுள்ளது.
நாட்டின் மொத்த பயனாளிகளில் 10.8 சதவீதத்தினர் , உத்தரப் பிரதேசத்தைச் சேர்ந்தவர்கள்.
தற்போது சிகிச்சை பெறுவோரின் எண்ணிக்கை 1,36,571 ஆக பதிவாகியுள்ளது. இது மொத்த பாதிப்பில் வெறும் 1.25 சதவீதம் மட்டுமே ஆகும்.
கடந்த 24 மணி நேரத்தில் 12,143 பேர் புதிதாக பாதிக்கப்பட்டுள்ள நிலையில், 11,395 பேர் குணமடைந்து வீடு திரும்பியுள்ளனர்.
நாட்டில் குணமடைந்தவர்களின் எண்ணிக்கை 1.06 கோடியாக  அதிகரித்துள்ளது. குணமடைந்தவர்களின் சதவீதம் 97.32 ஆக உயர்ந்துள்ளது.
தொடர்ந்து கேரளாவில் அதிகபட்சமாக 5,397 பேரும், மகாராஷ்டிராவில் 3,670 பேரும், தமிழ்நாட்டில் 483 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 103 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1697651
--------
(
பிரதமர் அலுவலகம்
தூய்மை இந்தியா இயக்கத்திற்கென “உலக கோல்கீப்பர் விருதை” பிரதமர் பெற்றுக் கொண்டார்
பிரதமர் திரு. நரேந்திர மோடி, தூய்மை இந்தியா இயக்கத்திற்கென பில் மற்றும் மெலிண்டா கேட்ஸ் நிறுவனத்தின் “உலக கோல்கீப்பர்” விருதை நேற்று  பெற்றுக் கொண்டார். நியூயார்க்கில் ஐ.நா. பொதுச்சபை கூட்டத்தின் போது இந்த விருது வழங்கும் நிகழ்ச்சி நடைபெற்றது.
தூய்மை இந்தியா இயக்கத்தை மக்கள் இயக்கமாக மாற்றி, அதனை தங்கள் அன்றாட வாழ்க்கையின் ஒரு அங்கமாக ஏற்றுக் கொண்ட இந்திய மக்களுக்கு பிரதமர் இந்த விருதினை அர்ப்பணித்தார்.
“தூய்மை இந்தியா இயக்கத்தின் வெற்றி இந்திய மக்களால்தான் சாத்தியமானது. மக்கள் இதனை தங்கள் சொந்த இயக்கமாக மாற்றி ஆக்கப்பூர்வமான பலன்களை உறுதியாகப் பெற உதவினார்கள்” என்று விருதை பெற்றுக் கொண்ட பின் பிரதமர் கூறினார்.
மகாத்மா காந்தியின் 150-வது பிறந்த ஆண்டுவிழாவின் போது இந்த விருதைப் பெறுவது தமக்கு தனிப்பட்ட முறையில் முக்கியமான தருணம் என்று குறிப்பிட்ட பிரதமர், இந்தியாவின் 130 கோடி மக்களும் உறுதி ஏற்றால் எந்த சவாலையும் எதிர்கொள்ள முடியும் என்பதற்கு தூய்மை இந்தியா இயக்கம் அத்தாட்சி என்று கூறினார். மகாத்மா காந்தியடிகளின் தூய்மையான இந்தியா என்ற கனவை நனவாக்கும் வகையில் இந்தியா மகத்தான முன்னேற்றத்தைக் கண்டு வருகிறது என்று அவர் கூறினார்.
“கடந்த 5 ஆண்டுகளில் சாதனை அளவாக 11 கோடிக்கும் மேற்பட்ட கழிவறைகள் கட்டப்பட்டுள்ளன. இந்த இயக்கம் நாட்டின் ஏழை மக்களுக்கும், பெண்களுக்கும் பெரிதும் பயனளித்துள்ளது” என்று பிரதமர் குறிப்பிட்டார். இந்த 11 கோடி கழிவறைகள், சுகாதாரத்தையும், உடல் நலத்தையும் மேம்படுத்தியதோடு, கிராமப்பகுதிகளில் பொருளாதார செயல்பாடுகளை ஊக்குவிக்கவும் உதவின என்று பிரதமர் கூறினார்.
உலக சுகாதாரத் திட்ட மேம்பாடுகள் குறித்து பேசிய பிரதமர், இதர நாடுகளுடன் தனது அனுபவத்தையும், நிபுணத்துவத்தையும் பகிர்ந்து கொள்ள இந்தியா தயாராக உள்ளது என்று கூறினார். இதனைடுத்து சுகாதாரத் திட்டங்களை மேம்படுத்துவதில் கூட்டு முயற்சி உருவாகும் என்றார்.
உடல் தகுதிக்கான இந்திய இயக்கம், நீர் வள இயக்கம் ஆகியவற்றை மக்கள் இயக்கமாக மாற்றுவதில் இந்தியாவின் முயற்சிகள் உடல் நலனுக்கான நடவடிக்கைகளாக உருவெடுத்து வருகின்றன என்று பிரதமர் கூறினார்.
விவசாயத்துறை அமைச்சகம்
சுதந்திர தின கொண்டாட்டத்தின் சிறப்பு அழைப்பாளர்கள் தேசிய தலைநகரில் உள்ள வரலாற்று சிறப்பு மிக்க இடங்களைப் பார்வையிட்டனர்
77-வதுசுதந்திர தினத்தை முன்னிட்டு, இந்தியா முழுவதிலுமிருந்து சிறப்பு விருந்தினர்கள் முன்னிலையில் புதுதில்லியில் உள்ள செங்கோட்டையில் இருந்து கொண்டாட்டங்களை தேசம் காணவுள்ளது. பிரதமர் தேசியக் கொடியை ஏற்றுவதைக் காணவும், நாட்டு மக்களுக்கு அவர் ஆற்றும் உரையைக் கேட்கவும் இந்த விருந்தினர்கள் தலைநகருக்கு அழைக்கப்பட்டுள்ளனர்.
ஆகஸ்ட் 15, 2023 அன்று தில்லி செங்கோட்டையில் நடைபெறும் சுதந்திர தின விழா, 2023 ஐக் காண பல்வேறு மாநிலங்கள் மற்றும் யூனியன் பிரதேசங்களைச் சேர்ந்த 50 மீனவர்களும் அவர்களின் வாழ்க்கைத் துணைவர்களும் சிறப்பு விருந்தினர்களாக அழைக்கப்பட்டுள்ளனர் என்பதை மத்திய அரசின் மீன்வளம், கால்நடை பராமரிப்பு மற்றும் பால்வள அமைச்சகம் மகிழ்ச்சியுடன் தெரிவித்துக் கொள்கிறது. நாட்டின் பொருளாதாரம் மற்றும் உணவுப் பாதுகாப்பில் மீனவ சமூகத்தின் பங்களிப்பை கௌரவிக்கவும் அங்கீகரிக்கவும் இது ஒரு தனித்துவமான முன்முயற்சியாகும்.
இந்தக் குழு இன்று தேசிய போர் நினைவுச்சின்னம், பிரதமர் அருங்காட்சியகம், இந்தியா கேட் ஆகியவற்றைப் பார்வையிட்டது. சுதந்திர தின கொண்டாட்டங்களின் ஒரு பகுதியாக நாடு முழுவதும் இருந்து பல்வேறு துறைகளிலிருந்து அழைக்கப்பட்ட சுமார் 1,800 பேர் இந்தக் குழுவின் ஒரு பகுதியாகும். 'மக்கள் பங்கேற்பு ' என்ற அரசின் தொலைநோக்குப் பார்வைக்கு ஏற்ப இந்த முயற்சி எடுக்கப்பட்டுள்ளது.
குஜராத்தைச் சேர்ந்த கன்னையா லால் சோலங்கி என்ற மீனவர் , "சுதந்திர தினக் கொண்டாட்டத்திற்கு அழைப்பு விடுக்கப்பட்டதில் நான் மிகவும் மகிழ்ச்சியடைகிறேன், பெருமைப்படுகிறேன். சுதந்திரத்திற்குப் பின்னர், எந்தப் பிரதமரும் தில்லியில் சுதந்திர தினத்தைக் கொண்டாட மீனவர்களை அழைக்கவில்லை. பிரதமர் திரு. நரேந்திர மோடி எங்களுக்கு மரியாதை அளித்துள்ளார். மோடி அவர்களை நான் மிகவும் நேசிக்கிறேன்’’ என்று கூறினார்.
ANU/SM/PKV/KRS
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கொவிட் -19 தொற்றுநோய்ப் பரவலின் போது டில்லி வடக்கு மாநகராட்சி ஊழியர்களைப் பாதுகாக்க எடுத்த விரிவான நடவடிக்கைகள்.
COVID-19 தொற்றுநோயின் சோதனையான இந்தக் காலங்களில், வடக்கு டெல்லி மாநகராட்சி  அதன் ஊழியர்களுக்கு சாத்தியமான அனைத்து பாதுகாப்பையும் உறுதி செய்ய தொடர்ச்சியான விரிவான நடவடிக்கைகளை எடுத்துள்ளது. நகரம் முழுவதும் அமைக்கப்பட்டுள்ள கட்டுப்பாட்டு மண்டலங்களின் சேவை தொடர்பாக இந்த நடவடிக்கைகள் எடுக்கப்பட்டுள்ளன.
வடக்கு டில்லி மாநகராட்சி  ஒவ்வொரு கட்டுப்பாட்டு மண்டலத்திற்கும் வெளியே ஒரு சுகாதார நிலையத்தை நிறுவியுள்ளது. துப்புரவு, பொறியியல், பொதுசுகாதாரம் அல்லது எந்தவொரு துறையிலிருந்தும் வரும் ஊழியர்களும், இந்த சுகாதார நிலையங்களிலிருந்து தேவையான தனிநபர் பாதுகாப்பு உபகரணங்களைப் பெற்றுக்கொண்டு தங்கள் கடமையைத் தொடங்குகிறார்கள்.
இதன் மூலம் ஒவ்வொரு ஊழியரும் முழு பாதுகாப்புடன், கட்டுப்பாட்டு மண்டலங்களுக்குள் நுழைவது மேலும் உறுதி செய்யப்படுகிறது.
கட்டுப்பாட்டு மண்டலங்களுக்குள் உணவு அனுமதிக்கப்படாததால், ஊழியர்களின் வேலை முடிந்தபின், ஒரு தனி இடத்தில் உணவு வழங்கப்படுகிறது. இந்த இடங்களில் அனைத்து சமூக விலகல் விதிமுறைகளும் பின்பற்றப்படுகின்றன.
சுற்றுச்சூழல் மற்றும் வனத்துறை அமைச்சகம்
காற்று மாசைக் கட்டுப்படுத்துவதற்கு அரசு மும்முரமாக பணியாற்றிக் கொண்டிருக்கிறது: மத்திய அமைச்சர் திரு பிரகாஷ் ஜவடேகர்
காற்று மாசைக் கட்டுப்படுத்தத் தேவையான அனைத்து நடவடிக்கைகளையும் மத்திய அரசு உறுதியுடன் மேற்கொண்டு வருவதாக மத்திய சுற்றுச்சூழல் மற்றும் வனத்துறை அமைச்சர் திரு பிரகாஷ் ஜவடேகர் தெரிவித்துள்ளார்.
புனேவைச் சேர்ந்த பிரஜ் டெக்னாலஜிஸ் உருவாக்கியுள்ள
உயிரித் தொகுதியிலிருந்து உயிரிவாயுவை உற்பத்தி செய்யும் நாட்டின் முதல் செயல் விளக்க திட்டத்தை காணொலி வாயிலாகத் தொடங்கி வைத்து பேசுகையில், மத்திய அமைச்சர் திரு பிரகாஷ் ஜவடேகர் இதனைத் தெரிவித்தார்.
தொழில் நிறுவனங்கள், அனல் மின் நிலையங்கள், வாகனங்கள், கட்டுமானம் மற்றும் தகர்த்தல் கழிவுகள் உள்ளிட்டவற்றில் இருந்து வெளிப்படும் மாசினால் தில்லி உள்ளிட்ட நாட்டின் வடக்குப் பகுதிகளில் மாசின் அளவு அதிகரித்திருப்பதாக அவர் கூறினார். இதனைக் கருத்தில் கொண்டு, காற்று மாசைக் கட்டுப்படுத்த உதவும் அனைத்து தொழில்நுட்பங்களையும் அரசு தொடர்ந்து ஊக்குவிக்கும் என்று அவர் உறுதி அளித்தார்.
மாசினால் ஏற்படும் பாதிப்பைக் குறைக்கும் வகையில், நாட்டில் சூரிய ஒளிசக்தி மற்றும் புதுப்பிக்கத்தக்க எரிசக்தி ஊக்குவிக்கப்பட்டு வருவதாகவும், தற்சார்பு இந்தியாவை உருவாக்க புதிய தொழில்நுட்பங்களைப் பயன்படுத்தி சுத்தமான எரிசக்தி வழங்கப்பட வேண்டும் என்றும் அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1670658
(Visitor Counter : 101
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த கொவிட் தடுப்பூசியின் எண்ணிக்கை 87.66 கோடியைக் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 87.66 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 54,13,332 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 85,33,076 முகாம்களில் 87,66,63,490 தடுப்பூசிகள் போடப்பட்டுள்ளன.
கடந்த 24 மணி நேரத்தில் 28,178 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,29,86,180. ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.83 சதவீதமாக உள்ளது. இது கடந்த மார்ச் 2020-க்குப் பிறகு மிக அதிகமாகும்.
தொடர்ந்து 94 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியா தொடர்ச்சியாக இரண்டாவது நாளுக்கு 20,000 க்கும் குறைவான தினசரி புதிய வழக்குகளைப் பதிவு செய்கிறது. கடந்த 24 மணி நேரத்தில் 18,870 புதிய வழக்குகள் பதிவாகியுள்ளன.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 2,82,520 ஆக உள்ளது. இது, நாட்டின் மொத்த பாதிப்பில் 0.84 சதவீதம் ஆகும். இது 194 நாட்களில் மிகக் குறைவானது.
கடந்த 24 மணி நேரத்தில் 15,04,713 பரிசோதனைகளும், இந்தியாவில் இதுவரை மொத்தம் 56,74,50,185 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 96 நாட்களாக 3 சதவீதத்திற்கும் குறைவாக, 1.82 சதவீதமாகவும், தினசரி தொற்று உறுதி விகிதம் 1.25 சதவீதமாகவும் இன்று பதிவாகியுள்ளது. இந்த எண்ணிக்கை 30 நாட்களாக 3 சதவீதத்திற்குக் குறைவாகவும், தொடர்ந்து 113 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759137
சுரங்கங்கள் அமைச்சகம்
4-வது தேசிய சுரங்கங்கள், தாதுபொருட்கள் மாநாடு தாதுபொருட்கள் ஏல நடைமுறையை வலுப்படுத்தும்: திரு நரேந்திர சிங் தோமர்
4-வது தேசிய சுரங்கங்கள், தாதுபொருட்கள் மாநாடு 2018 ஜூலை 13-ம் தேதி இந்தூரில் தொடங்குகிறது. 2018-19-ஆம் நிதியாண்டில் மாநில அரசுகளால் ஏலத்திற்கு விடப்படும் நிலக்கரி படுகைகள் இந்தக் கருத்தரங்கில் காட்சிப்படுத்தப்படும். இந்தக் கண்காட்சி தாதுப்பொருட்கள் ஏல நடைமுறையை வலுப்படுத்தும் முயற்சிகளை முன்னெடுத்துச் செல்ல உதவும் என்று மத்திய சுரங்கங்கள் துறை அமைச்சர் திரு நரேந்திர சிங் தோமர் கூறினார். ஏல நடைமுறையை விரைவுப்படுத்தவும், ஆர்வம் கொண்டோரிடமிருந்து கூடுதல் பங்கேற்பை உருவாக்கவும், உதவும் என்றார். ஏல நடைமுறையை வலுவாக்கி ஏலத்திற்கான கூடுதல் தாது படுகைகளை கண்டறியவும், அதன் மூலம் உள்நாட்டு தாதுப்பொருள் உற்பத்தியை அதிகரிக்கவும் மத்திய அரசும் மாநில அரசுகளும் ஒருங்கிணைந்து செயல்படுவதாக அமைச்சர் கூறினார். துரப்பணம், தாதுப்பொருள் ஆதாரங்கள், போக்குவரத்து இணைப்பு, மாநிலத்தின் கொள்கை நிலைமை, முதலீட்டாளர்களை ஈர்ப்பதற்கு வழங்கப்படும் சலுகைகைள் ஆகியவற்றையும் தங்கள் வசமுள்ள ஏலம்விடக்கூடிய தாது படுகைகளையும் காட்சிப்படுத்த மாநில அரசுகளுக்கு இந்த மாநாடு சிறப்பான வாய்ப்பு என்று அவர் கூறினார். மேலும், இந்த மாநாடு முதலீட்டாளர்களுக்கு தாதுப்பொருட்களை கண்டறியவும் தகுந்த தாதுப்படுகைகளின் ஏலத்தில் பங்கேற்கவும் சிறந்த வாய்ப்பாக இருக்கும் என்றும் அவர் தெரிவித்தார் .
மத்தியபிரதேச முதலமைச்சர், நிதி ஆயோக் முதன்மை நிர்வாக அலுவலர், மாநில அரசுகளின் சுரங்கத்துறை அமைச்சர்கள் இம்மாநாட்டில் பங்கேற்க உள்ளனர்.
தொழில்துறை தலைவர்கள் மற்றும் மாநில அமைச்சர்கள், சுரங்க அமைச்சக உயர் அதிகாரிகள் ஆகியோரிடையே கலந்துரையாடலுக்கு என வட்டமேஜை மாநாட்டுக்கும் ஏற்பாடு செய்யப்பட்டுள்ளது. இதில் கொள்கை சூழலை மேம்படுத்துவது உள்ளிட்ட சுரங்கத் துறை சார்ந்த பல்வேறு பிரச்சினைகள் குறித்து விவாதிக்கப்படும்.
இந்த மாநாடு குறித்து சுரங்க அமைசக்கத்தின் வலைதளத்தில் “NCMM July, 2018” என்ற பக்கம் உருவாக்கப்பட்டுள்ளது.
சுரங்க அமைச்சகம் சுரங்கங்கள் மற்றும் தாதுபொருட்கள் குறித்த முதலாவது தேசிய மாநாட்டை ராய்ப்பூரில் 2016 ஜூலை 4, 5 தேதிகளிலும் இரண்டாவது மாநாட்டை புதுதில்லியில் 2017 பிப்ரவரி 15-ம் தேதியும், 3-வது மாநாட்டை புதுதில்லியில் 2018 மார்ச் 20-ம் தேதியும் நடத்தியது.
-------
(Visitor Counter : 170
பிரதமர் அலுவலகம்
மராத்வாடா விடுதலை தினத்தை முன்னிட்டு பிரதமர் வாழ்த்து
மராத்வாடா விடுதலை தினத்தை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார்.
சுதந்திரப் போராட்டத்தில் உயிர்த்தியாகம் செய்த அனைவரின் அசைக்க முடியாத ஈடுபாட்டையும், துணிச்சலையும் அவர் நினைவு கூர்ந்தார்.
எக்ஸ் சமூக ஊடகப் பதிவில் பிரதமர் கூறியிருப்பதாவது;
"மராத்வாடா விடுதலை தின வாழ்த்துகள். விடுதலைப் போராட்டத்தில் உயிர்த்தியாகம் செய்த அனைவரின் அசைக்க முடியாத உத்வேகத்தையும், வீரத்தையும் மராத்வாடா நினைவு கூர்கிறது. இந்த மண்ணின் மீதும் இங்குள்ள மக்களுடனும் கொண்டிருந்த அசைக்க முடியாத அர்ப்பணிப்பு வரலாற்றுப் பாதைக்கு வழிகாட்டியது. அவர்களின் துணிச்சலும், தியாகமும் எங்களுக்கு தொடர்ந்து உத்வேகம் அளிக்கிறது’’.
பிரதமர் அலுவலகம்
சாவித்ரிபாய் பூலே-யின் பிறந்தநாளையொட்டி பிரதமர் அவருக்கு மரியாதை செலுத்தினார்
சாவித்ரிபாய் பூலே-யின் பிறந்தநாளையொட்டி பிரதமர் திரு.நரேந்திர மோடி அவருக்கு மரியாதை செலுத்தினார்.
“सावित्रीबाई फुले की जन्म जयंती पर उन्हें सादर नमन। उन्होंने सामाजिक एकता, शिक्षा और महिला सशक्तिकरण के लिए अपना जीवन समर्पित कर दिया। सामाजिक चेतना के
लिए उनका संघर्ष देशवासियों को सदा प्रेरित करता रहेगा। “, என்று பிரதமர் குறிப்பிட்டுள்ளார்.
|
|
Narendra Modi✔@narendramodi
सावित्रीबाई फुले की जन्म जयंती पर उन्हें सादर नमन। उन्होंने सामाजिक एकता, शिक्षा और महिला सशक्तिकरण के लिए अपना जीवन समर्पित कर दिया। सामाजिक चेतना के लिए उनका संघर्ष देशवासियों को सदा प्रेरित करता रहेगा।
அறிவியல் மற்றும் தொழில்நுட்பத்துறை
ஸ்வர்ண ஜெயந்தி ஃபெல்லோ 2020 திட்டம் : சென்னை ஐஐடி-யைச் சேர்ந்த இருவர் தேர்வு
பல்வேறு துறைகளில் புதுமையான ஆய்வுகளை மேற்கொள்ள ஸ்வர்ண ஜெயந்தி ஃபெல்லோ 2020 திட்டத்தின் கீழ் ஆராய்ச்சி நிதி உதவி அளிக்க 21 விஞ்ஞானிகளை மத்திய அறிவியல் தொழில்நுட்பத்துறை தேர்வு செய்துள்ளது. இந்தத் திட்டத்தின் கீழ், தமிழகத்தில் இருந்து சென்னை ஐஐடி இணைப் பேராசிரியர்கள் டாக்டர் பி.அன்பரசனும், டாக்டர் பிரபு ராஜகோபாலும் தேர்வு செய்யப்பட்டிருக்கின்றனர்.
வாழ்க்கை அறிவியல், ரசாயன அறிவியல், கணிதம், புவியியல் மற்றும் வளிமண்டலம், இயற்பியல் மற்றும் பொறியியல் உள்ளிட்ட துறைகளைச் சேர்ந்த நாடு முழுவதும் உள்ள 21 விஞ்ஞானிகளை ஸ்வர்ண ஜெயந்தி ஃபெல்லோ 2020 திட்டத்தின் கீழ் மத்திய அறிவியல் தொழில்நுட்பத் துறை தேர்வு செய்துள்ளது. தேர்வு செய்யப்பட்டுள்ள விஞ்ஞானிகள் ஆராய்ச்சித் திட்டத்தில் அங்கீகரிக்கப்பட்டுள்ள செலவினங்களின் அடிப்படையில் சுதந்திரமான மற்றும் தடையற்ற ஆராய்ச்சி மேற்கொள்ளலாம்.
இந்தத் திட்டத்தின் கீழ் தேர்வு செய்யப்பட்ட விஞ்ஞானிகளுக்கு மாதம் தோறும் ஐந்து ஆண்டுகளுக்கு தலா ரூ.25,000 மற்றும் ஐந்து ஆண்டுகளுக்கு ஆய்வு அனுமதியாக ரூ.5 லட்சமும் வழங்கப்படும். தேர்ந்தெடுக்கப்படும் விஞ்ஞானிகள் தங்களுடைய நிறுவனத்தில் ஏற்கனவே வாங்கிக் கொண்டிருக்கும் சம்பளத்துடன் கூடுதலாக இந்த நிதி உதவி வழங்கப்படும். இந்த நிதி உதவிகள் தவிர ஆராய்ச்சிக்கு தேவைப்படும் கம்ப்யூட்டர் உள்ளிட்ட கருவிகள் வாங்குவதற்கும், பயணங்கள் மேற்கொள்வதற்கும் உதவி வழங்கப்படும்.
இந்தியாவின் 50 வது சுதந்திர தினத்தை முன்னிட்டு இந்திய அரசால் தொடங்கப்பட்ட இந்த ஸ்வர்ண ஜெயந்தி ஃபெல்லோஷிப் திட்டத்தில் அறிவியல் தொழில்நுட்பத்துறையின் கீழ் இளம் விஞ்ஞானிகள் தேர்வு செய்யப்பட்டு சிறப்பு நிதி உதவிகள் அளிக்கப்படுகின்றன.
மேலும் விவரங்களுக்கு இந்த செய்தியின் ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1672274